text.text: رحلة مربية الحلقة الثانية والعشرون “طفلي والمشاركة” (فيديو)
text.text_idx: #000001
text.text: الأسبوع الماضي استشارتني أم بموضوع مشاركة ابنها لألعابه وكم هي عم تعاني معه بهاد الموضوع،
text.text_idx: #000004
text.text: رحلة مربية / طفلي والمشاركة
text.text_idx: #000006
text.text: ابني ومشاركة الألعاب
text.text_idx: #000007
text.text: مشاركة ابني للألعاب مهارة بتطلب تطور بشخصية طفلي وطريقة تفكيره وتقبله للأمور كل هي الأمور بتحتاج وقت وجهد لتظهر هي النتيجة المتقدمة من السلوك،
text.text_idx: #000008
text.text: بالتأكيد الأطفال بيختلفوا وممكن نلاقي بنت عمرها سنتين عم تقدم كل ألعابها للي حولها وماعندها مشكلة أنها تشاركهم المتعة،
text.text_idx: #000009
text.text: مشان هيك لو كان عندك طفل بيشارك العابه ضروري انك تضبطي الأمور وتعدي كم لعبة مع بنتك وتحرصي على ترجيعهم.
text.text_idx: #000011
text.text: طيب كيف بعلم طفلي يشارك؟
text.text_idx: #000012
text.text: المشاركة أساس بحياتنا من سنين عمرنا الأولى لكن دور الأهل كبير بتقدير الأمور وعمل حساب لخصوصية أطفالهم ونوعية الألعاب اللي ممكن يشاركوها،
text.text_idx: #000013
text.text: مشان هيك فيكي تعلمي طفلك المشاركة من خلال لعبة تلعبيها معه من صغره واللي هي، تقوليله هي التفاحة رح نتشاركها انا وانت،
text.text_idx: #000014
text.text: أو الفشار هاد رح نتشاركه كلنا مع بعض، ممكن كمان تلعبي معاه بالالعاب وتوصليله مفهوم “دور دور”
text.text_idx: #000015
text.text: دورك الك ودور الي، كل هي المفاهيم عم تترسخ بعقل طفلك لحتى يتقبلها بعدين بمواجهة موقف بيتطلب منه أن يشاركه ألعابه.
text.text_idx: #000016
text.text: طيب هل لازم اضغط على طفلي أنه يشارك؟
text.text_idx: #000017
text.text: نحن جميعا منتمنى أنه أطفالنا يشاركوا الألعاب مع الأطفال اللي بيلعبوا معهم وبالطبع الأطفال الآخرين يشاركوا أطفالنا، لكن هل الضغط صحيح
text.text_idx: #000018
text.text: واذا رفض بتقولي للطفل الاخر “أنا آسفة مارضي يشاركها يمكن يوافق بعد شوي”.
text.text_idx: #000020
text.text: لكن في حال الام كانت مجهزة صندوق كبير اسمه ضروري تحاولي مع ابنك انه يشارك محتويات هاد الصندوق مع غيره،
text.text_idx: #000021
text.text: خصوصي انك رتبتي كل الأمور مسبقاً وخبرتي اطفالك انه يحطو الألعاب اللي بيسمحوا بشاركتها مع غيرهم
text.text_idx: #000022
text.text: متى ابتعد تماما عن اقناع ابني بالمشاركة؟
text.text_idx: #000024
text.text: لما يكون عند طفلي لعبة جديدة وغالية وهو متعلق فيها ممنوع أنه نضغط عليه وتخيلي انه زوجك عم يطالبك
text.text_idx: #000025
text.text: ماذا افعل قبل زيارة الأصدقاء لبيتي؟
text.text_idx: #000027
text.text: من الأمور اللي بعملها لاختصر على حالي مشاكل المشاركة ببيتي هو اني بحط كل الصناديق اللي فيها العاب اطفالي اللي غالية عليهم بالمخزن وبقفل عليها،
text.text_idx: #000028
text.text: صحيح الامر مو سهل لكن بالتأكيد سهل علي وعلى اطفالي كتير من المشاحنات،
text.text_idx: #000029
text.text: بخفي تماما الألعاب اللي فيها حركة زايدة او خطر، لو في سيارة بشيلها لان كل ولد صغير بيجي رح ينبهر فيها ويطالب بركوبها وتبدأ المشاكل،
text.text_idx: #000031
text.text: اذا فيه مرجيحة داخل الغرفة لازم كمان تنشال لان ممكن طفل يضرب الأطفال الاخرين لضيق المكان
text.text_idx: #000032
text.text: يعني الألعاب اللي بس مخصصة لأطفالك وما بتقدري تضمني نتائج مشاركتها مع الأطفال الاخرين
text.text_idx: #000033
text.text: ماذا افعل عند زيارتي لمنزل صديقتي؟
text.text_idx: #000035
text.text: ضروري جدا انك لما تروحي على بيت احدى الصديقات يكون طفلك معاه شنطة صغيرة فيها العاب ممكن يشاركها مع الطفل الي رح يقابله،
text.text_idx: #000036
text.text: لان بدك تحطي ببالك انه الطفل صاحب المنزل رح يرفض يشارك طفلك، وانت لو حاولتي معاه ورفض لازم يكون عندك خطة بديلة واللي هي الألعاب اللي مع ابنك.
text.text_idx: #000037
text.text: مع مين لازم طفلي يشارك العابه؟
text.text_idx: #000038
text.text: اكيد بكل بيت في العاب موجودة لحتى يتشاركها كل اولادك ومارح تجيبي لكل واحد وحدة منها، معناها هون لازم يكون في قانون احترام “دور، دور”
text.text_idx: #000039
text.text: واللي مابيحترم هاد القانون بيواجه عاقبة سلوكه، الاخوات بينهم كتير العاب مشتركة فتقسيم الوقت رح يساعدك ويساعد اطفالك بمعرفة متى يأتي وقت مشاركتها.
text.text_idx: #000040
text.text: اما الألعاب الخاصة اللي باسم الطفل منحاول جاهدين نقنعه انه يشارك اخوه ولكن بدون ضغط.. ومع الوقت واللطف بيوافق
text.text_idx: #000041
text.text: أما بالنسبة لأولاد العم والعمة والخالة والخال واولاد صديقاتك جميل انه نحاول مع أطفالنا انه يشاركوا العابهم بس مانغصبهن لأن هاد حقهم.
text.text_idx: #000042
text.text: ولو انت لسة تايهة بسلوك طفلك فيكي تحجزي موعد للاستشارة معي عن طريق التواصل مع مركز هدوء للاستشارات الاسرية على هاد الرقم:
text.text_idx: #000044